Arum Hill Lodge | LekkeSlaap
Arum Hill Lodge B&B is op 'n erf van 7 ha geleë. Dit is 'n eksklusiewe B&B en bied luukse akkommodasie in die hartjie van die Middellande. Indien jy op pad is na die Natalse Suidkus, is Arum Hill Lodge die ideale oorstopplek, omdat ons net 4½ ure se ry van Johannesburg af is, net langs die N3.
Daar is 2 luukse kamers met koningrootte-beddens, 3 superieure kamers met koningingrootte-beddens en 'n volledig toegeruste selfsorgkothuis. Al die eenhede het ondervloerse verhitting, elektriese komberse, natuurlike donsveerduvets, handdoekverwarmers, 'n en suite-badkamer, TV met DStv en stoepe met die mooiste uitsigte oor die Middellande. Die hoofhuis het 'n gemeenskaplike kombuis, sitkamer en 'n etenstafel met sitplek vir 12 -14. Daar is 'n kaggel, snoekertafel, TV met DStv en 'n DVD-speler met 'n goeie klankstelsel. Ontbyt word in die hoofhuis bedien. Dit het 'n groot stoep wat oor die swartbaarsdam uitkyk, waar jy kan ontspan en die asemrowende uitsig oor die Middellande kan inneem. Braaigeriewe is beskikbaar op die stoep van die hoofhuis. Alle besienswaardighede van die Midlands Meander en Nottinghamweg is binne maklike bereik van die Arum Hill Lodge af. Baie top-trouvenues en konferensievenues is in die area en die toonaangewende Michaelhouse Skool is net 2 km van ons af.
Arum Hill Lodge is geleë in 'n rustige, veilige omgewing en is ideaal vir enige iemand wat op soek is na 'n rustige naweekwegbreek, gesinskuiers of selfs net 'n oornagplek vir reisigers wat net verbykom.